**Press release** 16. 11. 2022

# DACHSER prepravil kolosálny žeriav pre vesmírnu misiu

**Už v septembri 2021 začali tímy leteckej a námornej prepravy spoločnosti DACHSER v Bostone a Kolíne nad Rýnom starostlivo plánovať prepravu kolosálneho extra dlhého žeriavu. V pláne bolo prepraviť žeriav spolu s podvozkom z Nemecka do Spojených štátov námornou prepravou, aby potom mohol byť prepravený do cieľa pozemnou prepravou. Jeho účelom nebolo nič iné ako pomôcť pri stavbe kozmickej rakety v Houstone. Zrazu bolo však nutné starostlivo pripravený plán hodiť cez palubu.**

*"Všetko muselo byť vykonané veľmi rýchlo,"* spomína Hans-Ulrich Brüggemann, ktorý je ako projektový manažér DACHSER Air & Sea Logistics v Kolíne nad Rýnom zodpovedný za všetky komplikácie spojené s organizáciou tohto komplexného projektu. *"Niekedy sa diabol naozaj skrýva v detaile. Plánovanie sme v podstate uzavreli – od vyzdvihnutia viac ako 16 metrov dlhej sekcie žeriava vrátane podvozku v Krefelde a prevozu do Bremerhavenu až po námornú prepravu do USA s následným ďalším transportom kamiónom do Houstonu. Následne mal byť prázdny podvozok prepravený späť do Nemecka,"* hovorí Brüggemann. Plány však vyšumeli do stratena kvôli malému, ale napriek tomu rozhodujúcemu dielu skladačky plánovania projektu: americká Agentúra pre ochranu životného prostredia (EPA) neudelila kamiónovému podvozku povolenie na prepravu na území Spojených štátov.

**Najdôležitejšia je flexibilita**

Brüggemann a tím v Bostone museli preto pripraviť úplne nové plány. *"Veľká časť našej práce spočíva vo flexibilite. Vždy hľadáme najlepšie riešenie pre našich zákazníkov, takže často musíme premyslieť mnoho prístupov a zvážiť rôzne možnosti. Raz za čas sa stane, že plán, ktorý na začiatku vyzeral dostatočne realisticky, nakoniec jednoducho nevyjde,"* hovorí skúsený manažér. Brüggemann sa však rozhodol vnímať to ako jednu z výziev, vďaka ktorým je jeho práca vzrušujúca a zaujímavá. *"Niekedy to vedie k ešte lepším riešeniam, o ktorých ste pôvodne neuvažovali."* Príkladom je žeriav na stavbu kozmickej rakety: tento gigantický diel nakoniec putoval zo saského Löbau do Bremerhavenu na nízkozdvižnom vozíku namiesto pôvodne zamýšľaného podvozku. Tam bol preložený na príves MAFI - ťažký príves, ktorý je vhodný najmä na prepravu dlhých nákladov. Potom sa nalodil na loď RoRo do Galvestonu v Texase a nakoniec dorazil pozemnou prepravou do svojho cieľa v Houstone. A to všetko v plánovanom termíne.

Zamestnanci súkromnej kozmickej spoločnosti teraz pracujú z koša žeriavu vo výške asi 70 metrov. "*Na takéto projekty sme vždy veľmi hrdí,"* hovorí Brüggemann. *"Vedomie, že sa s našou logistikou podieľame na projektoch takýchto rozmerov, je jednoducho fantastické."*

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk